Rikunarita-ORG/Wikinium huggingface dataset:
# MediaTek

| MediaTek |
| --- |
|  |
| Kotipaikka |  Taiwan |
| Toimiala | puolijohdeteollisuus |
| Tuotteet | mikropiirit |
| Infobox OKVirheellinen NIMI-arvo |

**MediaTek Inc.** on taiwanilainen puolijohdeteollisuuden yritys. Yhtiöllä ei ole omia tuotantolaitoksia, vaan se toimii mikropiirien suunnittelijana ja jakelijana (engl. *fabless semiconductor company*). Yhtiö oli listattuna S&P Asia 50 -osakelistalle, kunnes putosi pois vuonna 2018.

MediaTekin valmistama mikropiiri DVD-soittimessa.
## Matkapuhelimet

Yhtiö toimittaa valmiita piiri- ja komponenttisarjoja ohjelmistoineen aasialaisille matkapuhelinten kokoajille.

## Katso myös

* Kloonipuhelin

## Lähteet

## Aiheesta muualla

* MediaTek
* Mediatek in top 20
# Harald Gille

| Harald Gille |
| --- |
| Harald läpäisee tulikokeen. |
| Norjan kuningas |
| Valtakausi |
1130–1136 vastahallitsijana 1130–1135 Maunu Sokea |
| Edeltäjä |
Sigurd I Jerusaleminkävijä |
| Seuraaja |
Inge Koukkuselkä Sigurd II Munn |
|  |
| Syntynyt |
1103 Irlanti |
| Kuollut |
14. joulukuuta 1136 Bergen |
| Puoliso |
Biadoc Ingrid Ragnvaldsdotter |
| Lapset |
Östen II Haraldsson Sigurd II Munn Birgitta Haraldsdotter Inge Koukkuselkä |
| Suku |
Gille |
| Isä |
Maunu Paljassääri |

**Harald Gille** (norjaksi *Harald IV Magnusson Gille) ;* (1103–1136) oli Norjan kuningas vuosina 1130–1136.

Harald oli syntynyt Irlannissa, ja hän lienee saanut liikanimensä Gille sanaparista *Gilla Críst*, Kristuksen palvelija. Hänen valtaannousunsa merkitsi kansalaissotien aikakauden alkua, ja tänä aikana Norjassa käytiin jatkuvasti julmaa kamppailua oikeudesta kruunuun.

Harald saapui Norjaan vuonna 1128 ja ilmoitti olevansa edesmenneen kuningas Maunu Paljassäären poika ja hallitsevan kuninkaan Sigurd Jerusaleminkävijän velipuoli. Harald läpäisi tulikokeen eli käveli tulisilla hiilillä, mikä ajan uskomusten mukaan todisti hänen puhuvan totta.

Sigurd hyväksyi hänet veljekseen sillä ehdolla, ettei Harald vaatisi osuutta valtakunnasta Sigurdin tai hänen poikansa Maunun elinaikana. Harald piti lupauksensa Sigurdin kuolemaan asti. Sigurdin kuoleman jälkeen Haraldin ja Maunun välille puhkesi kuitenkin sota, jonka Harald viimein voitti vuonna 1135. Harald kastroitti ja sokaistutti Maunun ja sulki tämän luostariin. Tämän jälkeen Harald Gille hallitsi Norjaa yksin, mutta kruunua tavoitellut Sigurd Slembe surmasi hänet jo vuonna 1136.

Haraldilla ja hänen puolisollaan Ingrid Ragvaldsdotterilla oli kolme poikaa, Inge, Sigurd ja Östen. Heistä kaikista tuli vuorollaan Norjan kuninkaita. Haraldin ja luultavasti hänen jalkavaimonsa Tora Gudmundintyttären tyttärestä Birgitta Norjalaisesta tuli Ruotsin kuningatar.

## Lähteet

|  |  |  |  |
| --- | --- | --- | --- |
|   | Edeltäjä: **Sigurd I Jerusaleminkävijä, Maunu Sokea** | **Norjan kuningas** 1130–1136 | Seuraaja: **Inge Koukkuselkä** |
# Forthin–Clyden kanava

Kanavalaiva Forthin–Clyden kanavalla Bonnybridgen kohdalla.
**Forthin–Clyden kanava** (engl. *Forth and Clyde Canal*, skotiksi *Canàl Foirthe agus Cluaidh*) on Skotlannissa vuonna 1790 avattu kanava, joka yhdistää Forth- ja Clydejoet ja muodostaa siten vesiväylän Alamaiden kapeimman kohdan poikki Forthvuonolta Clydevuonolle. Kanava on 56 kilometriä pitkä. Sillä on yhteys Glasgow’n kaupunkiin. Kanava oli menestyksekäs niin kauan kuin valtamerilaivat olivat riittävän pieniä kulkemaan sitä pitkin.

Kanavan suunnitteli kuuluisa insinööri John Smeaton.

## Katso myös

* Falkirk Wheel

## Aiheesta muualla

* Kuvia tai muita tiedostoja aiheesta Forthin–Clyden kanava Wikimedia Commonsissa
# Hachette

**Hachette** on suuri, alkujaan ranskalainen, nykyisin monikansallinen mediaryhmä.

Alkujaan Hachette oli Louis Hachetten 1826 perustama kirjakauppa ja kirjankustantamo.

Vuodesta 2004 Hachette on kuulunut Lagardère-mediaryhmään, ja nykyisin se muodostuu neljästä yrityksestä:

* Hachette Livre kirjankustantamo
* Hachette Filipacchi Médias: lehtiyhtiö
* Hachette Distribution Services: jakeluyritys

Hachette Livre omistaa lontoolaisen Hodder Headline -kirjankustannusyhtiön, jonka se osti W. H. Smithiltä. Se omistaa myös Orion Publishing Groupin.

## Lähteet

## Aiheesta muualla

* Kuvia tai muita tiedostoja aiheesta Hachette Wikimedia Commonsissa
# Random House

| Random House |
| --- |
| Perustettu | 1927 |
| www.randomhouse.com |
| Infobox OKVirheellinen NIMI-arvo |

**Random House** on vuonna 1927 perustettu kustantamo, jonka pääkonttori on New Yorkissa. Viestintäyhtymä Bertelsmann osti Random Housen vuonna 1998.

Lokakuussa 2012 tehdyn sopimuksen mukaan Random House ja Penguin Group yhdistyvät Penguin Random Houseksi. Random Housen omistaa saksalainen Bertelsmann-viestintäyhtymä, Penguinin brittiläinen Pearson-yhtiö. Bertelsmannille tulee uudesta kustantamosta enemmistöosuus, 53 prosenttia. Yhdistyvät yritykset ovat kaksi maailman suurinta englanninkielisen kirjallisuuden julkaisijaa, ja ne julkaisevat yhdessä noin neljänneksen maailman englanninkielisestä kirjallisuudesta. Kauppaan eivät sisälly Bertelsmannin Saksan-toiminnot eikä Pearsonin oppikirjatuotanto.

## Lähteet

## Aiheesta muualla

* Random House. (englanniksi)